
detailplaneeringu kehtestamine
1. Asjaolud ja menetluse käik
Tallinna mnt maa-ala (3.Roheline tn kuni Energia Ristmik) detailplaneering on algatatud Narva Linnavolikogu 01.06.2006 otsusega nr 92 Narva Linnavalitsuse Arhitektuuri- ja Linnaplaneerimise Ameti ettepanekul. Algatatava planeeringu pindala on ca 3,6 ha.
11.05.2011 Narva Linnavalitsuse Arhitektuuri- ja Linnaplaneerimise Amet kooskõlastas AS Sweco Projekt poolt koostatud Tallinna mnt maa-ala (3. Roheline tn kuni Energia ristmik) (töö nr 1590) detailplaneeringu.

Narva Linnavolikogu 26.05.2011 otsusega nr 87 võeti planeering vastu ning suunati avalikule väljapanekule. Avalikul väljapanekul 20.06.–04.07.2011 laekus planeeringu kohta üks kirjalik vastuväide AS VETA-A Kaubamaja poolt, milles tehti ettepanek planeerida parkimisala ja juurdesõit Tallinna maantee serva Tallinna mnt 33 korterelamu ette. Arhitektuuri- ja Linnaplaneerimise Amet jättis vastuväite rahuldamata, kuna suurte magistraaltänavate äärde ja vahetult enne suurt ristmiku ei rajata parkimistaskuid liiklusohutuse tõttu. 
15. augustil 2011 korraldas Arhitektuuri- ja Linnaplaneerimise Amet planeeringu avaliku arutelu, millele vastuväite esitaja ei ilmunud. Arutelu käigus otsustati jätta planeering vaieldavas osas muutmata ning korrigeerida seda vastavalt Narva Linnavolikogu 26.05.2011 otsusega nr 84 vastuvõetud ja 13.10.2011 otsusega nr 131 muudetud Hariduse tänava ja selle lähiala detailplaneeringule. Samas otsustati saata planeering kooskõlastamiseks Maanteeametile. 11.10.2011 kirjaga nr 15-2/11-00159/140 vastas Maanteeamet, et Tallinna mnt maa-ala (3. Roheline tn kuni Energia ristmik) detailplaneeringuga käsitletav teelõik ei ole kantud riigimaanteede nimekirja ning seepärast puudub ametil pädevus planeeringu kooskõlastamiseks.
Arhitektuuri- ja Linnaplaneerimise Ameti 14.10.2011 kirjaga nr 1-13.1/136 esitas detailplaneering Maavanemale järelevalve teostamiseks. 17.11.2011 kirjas nr 1.2-38/3501-2 andis Ida-Viru maavanem järelevalve käigus detailplaneeringu lahendusele heakskiidu, kuna detailplaneeringu lahendus ei kitsenda AS VETA-A Kaubamaja õigust ja tegi ettepaneku kehtestada Tallinna mnt maa-ala (3. Roheline tn kuni Energia ristmik) detailplaneering. 

Kehtestamisele esitatud Tallinna mnt maa-ala (3. Roheline tn kuni Energia ristmik) detailplaneeringuga korrigeeritakse Tallinna mnt liikluskorraldust ning lahendatakse sealne Tallinna mnt, Kreenholmi tn, Võidu pr ja Kangelaste pr põhiristmik. Ristmik on lahendatud ringristmikuna, kus igast suunast suundub ristmikule kaks pealesõiduharu. 
Antud detailplaneeringu lahenduseks on valitud ringristmik sellepärast, et ta on liiklust rahustava toimega ja Tallinna mnt sirget lõiku arvestades on just sellel jalakäijate rohkel piirkonnas mõistlik kiirust ohjeldada. Ringristmiku eelis on selles, et ta reguleerib ennast ise ja ta rahustab liiklust. Ringristmikult ei ole võimalik läbi sõita täie hooga, eriti viimasel hetkel foori kollase tulega. Samas ringristmikud on turvalised, efektiivsed ja vähem kulukamad. Kõik sõidukid, mis sisenevad ringristmikule, kus on eesõigusmärk "anna teed", peavad andma teed ringil viibijatele. Seega saab rohkem sõidukeid liikuda läbi ristmiku vähima ajakuluga. Pöörderaadiused sobivad hästi ka veotranspordile. Prognoositud planeeritava ringristmiku liiklusvoo läbilaskvus on tagatud 20 aastaks.

Jalakäijatele on tagatud ülekäigurajad koos ohutussaartega. Planeeringu lahendus ei näe ette uute kruntide moodustamist ega uusi täiendavaid ehitusmahtusid. Olevate kinnistute ja moodustatava ajutise krundi osas muudetakse vaid liikluskorraldust, parkimist ja heakorrastust. 

Detailplaneeringuga on maksimaalselt säilitatud olemasolev kõrghaljastus. Projekteerimise järgmises etapis on vajalik teostada haljastuse dendroloogiline inventariseerimine ja määrata liigiline koosseis haljastusprojektiga. Hoonetest ja teedest vabad alad haljastatakse muruga. Istutakse juurde nii kõrghaljastust kui ka madalamaid põõsagruppe. Likvideeritav kõrghaljastus kompenseeritakse asendusistutusega.

Kogu planeeringuga haaratud alal on määratud servituudi vajadused tehnovõrkudele trassivaldajate kasuks.

Vastavalt Narva linna üldplaneeringule on planeeringuala sihtotstarbeks liiklusmaa. Tallinna mnt maa-ala (3. Roheline tn kuni Energia ristmik) detailplaneering ei too kaasa kehtiva Narva linna üldplaneeringu muutmise ettepanekut. 
2. Õiguslikud alused      
Narva linna põhimääruse p 4.4.29 ja Narva Linna ehitusmääruse §13 lõike 2 kohaselt on detailplaneeringu kehtestamine Volikogu pädevuses ja kehtestatakse vastavalt Planeerimisseaduse §24 lõikele 3.
3. Otsus
Kehtestada Tallinna mnt maa-ala (3. Roheline tn kuni Energia ristmik) detailplaneering pindalaga ca 3,6 ha, AS Sweco Projekt töö nr 1590 (vastavalt lisatud detailplaneeringu põhijoonisele – Lisa 1).

4. Rakendussätted

4.1. Narva Linnavalitsuse Arhitektuuri- ja Linnaplaneerimise Ametil avaldada otsus ajalehes, milles Narva  linn avaldab ametlikke teateid ja ameti veebilehel. 
4.2. Käesolev otsus jõustub teatavakstegemisest.
4.3. Käesolevat otsust on võimalik vaidlustada Tartu Halduskohtu Jõhvi kohtumajas 30 päeva jooksul jõustumisest.
Aleksandr Jefimov
Linnavolikogu esimees

